Mitchell se manne staan nie terug vir Brussow | Nuus24
Mitchell se manne staan nie terug vir Brussow
Johannesburg – Lions-breier John Mitchell stem saam dat die Cheetah-flank Heinrich Brussow voor sy lang beseringsbreuk een van die bestes in die spel was.Sy manne is egter glad nie ver van daai standaard nie, het die Gauteng-afrigter Donderdag tydens die aankondiging van sy span vir Saterdag se Super Rugby-wedstryd teen die Cheetahs gesê.“Brussow gaan uiteraard sterk wees op die veld. Ek ag hom hoog, en ek is oortuig daarvan dat die Bokke hom en sy speltalente verlede jaar gemis het,” het Mitchell gesê.“Ek ag egter my losvoorspelers net so hoog. Hulle is wêreldklas en sal ook eendag Toets-rugby speel.”Mitchell het twee veranderinge aan sy beginspan vir die naweek se kragmeting in Bloemfontein gemaak.Voormalige Shark Rory Kockott draf vir die eerste keer as aanvangsskrukskakel uit ná Jano Vermaak ‘n hou teen die kop in verlede week se wedstryd teen die Blues weg het.James Kamana, wat vroeër sewesrugby in Nieu-Seeland gespeel het, begin op heelagter, met Jaco Taute wat op die bank sal wees.Die Cheetahs het vyf veranderinge aan hul span gemaak.Lions: 15. James Kamana, 14. Lionel Mapoe, 13. Waylon Murray, 12. Doppies La Grange, 11. Michael Killian, 10. Elton Jantjies, 9. Rory Kockott, 8. Warren Whiteley, 7. Josh Strauss, 6. Derick Minnie, 5. Franco van der Merwe (kapt.), 4. Wikus van Heerden, 3. Patrick Cilliers, 2. Bandise Maku, 1. JC Janse van RensburgPlaasvervangers: 16. Martin Bezuidenhout, 17. Kevin Buys, 18. Michael Rhodes, 19. Cobus Grobbelaar, 20. Michael Bondesio, 21. Burton Francis, 22. Jaco TauteCheetahs: 15. Riaan Viljoen, 14. Philip Snyman, 13. Robert Ebersohn, 12. Andries Strauss (kapt.), 11. Ryno Benjamin, 10. Sias Ebersohn, 9. Sarel Pretorius, 8. Ashley Johnson, 7. Philip van der Walt, 6. Heinrich Brussow, 5. Wilhelm Steenkamp, 4. Martin Muller, 3. WP Nel, 2. Ryno Barnes, 1. Coenie OosthuizenPlaasvervangers: 16. Skipper Badenhorst, 17. Kobus Calldo, 18. Kabamba Floors, 19. Francois Uys, 20. Tewis de Bruyn, 21. Naas Olivier, 22. Fabian Juries Lees meer oor: lions | cheetahs | super rugby VOLGENDE OP NUUS24X